Meer dele van Bybel is apokrief | Netwerk24
Meer dele van Bybel is apokrief
Deur Oom Oopgemoed, per e-pos 03 Maart 2019 00:15
Oom Oopgemoed skryf per e-pos: Die debat oor die kwynende lidmaatskap van sekere kerke laat my dink dat daar dalk weer gekyk moet word na ontoepaslike dele van die Bybel.
Om mee te begin is die skeppingsverhaal soos in Genesis nou sonder twyfel bewys as vals en dus niks meer as 'n mite nie. Dit geld eintlik die hele boek tot ná die sogenaamde toring van Babel. Daarna begin 'n poging tot egte geskiedskrywing – nie oral histories korrek nie, maar darem 'n poging.
'n Mens kan maar al die boeke van die Ou Testament een vir een opnuut deurkyk, en jy sal daar weinig in vind wat van waarde is vir die Christen.
Toegegee, daar is miskien hier en daar iets te leer, maar het God regtig emosies soos haat en jaloesie? Koester hy regtig wraakgedagtes, net soos mense?
Die kerkvaders wat baie eeue gelede besluit het watter geskrifte behoort in die Heilige Skrif, het nie die kennis en insig gehad wat vandag beskikbaar is nie.